钦定古今图书集成/明伦汇编/氏族典/第363卷 > 《廖用贤尚友录》 > 任养心
## 钦定古今图书集成/明伦汇编/氏族典/第363卷 > 《廖用贤尚友录》 > 任养心

按《山西通志》，养心，芮城人。万历甲戌进士，知濬县，升
御史。按两淮，条通商恤灶四事，迄今奉为例。按湖广，
奉诏籍江陵家，排浮议，存国体。又按顺天，奏治豪贵，
弹去大帅，京师肃然。历升巡抚江西，严什伍法而盗
息。又惩宗人之不法者，以病疏归。所著有《中丞奏议》。